ანჯუ

ანჯუ (კორ.안주) ― კორეული ტერმინი, რომელიც აღნიშნავს ალკოჰოლის გარნირს. იგი მოიცავს სხვადასხვა სახის საკვებს – როგორც ძირითად კერძებს, ასევე აპეტაიზერებს. ალკოჰოლთან ერთად საკვების მიღება კორეაში ფართოდ გავრცელებული პრაქტიკაა, განსაკუთრებით მაშინ, როდესაც საქმე ეხება სასმელ სოჯუს.

საკვების გარკვეული სახეობები, რომლებიც ანჯუს წარმოადგენს, მოიცავს გოლბენგი მუჩიმს, ნოგარის არაქისით და ჯოკბალს.

 ისტორია 
ჩოსონის პერიოდამდე ალკოჰოლს ძირითადად ჯუმაკებში (სასტუმროს ან რესტორნის სახეობა) მიირთმევდნენ, სადაც სტუმრებს ბრინჯით შეზავებული სუპებითა და ისეთი ტრადიციული ალკოჰოლური სასმელებით უმასპინძლდებოდნენ, როგორიცაა მაკგეოლი. მე-19 საუკუნეში (ძირითადად იაპონიიდან), კორეაში ლუდისა და დასავლური საკვების შემოტანის შემდეგ ბარები და პაბები პოპულარული გახდა და დასავლური საკვების მრავალი სახეობა ანჯუდ იქცა.

 ანჯუს შეხამება ალკოჰოლთან 
ზოგიერთი საკვები გარკვეული სახის ალკოჰოლისთვის საუკეთესო გარნირად ითვლება. მაგალითად, სამგიოპსალი, შემწვარი ღორის მუცელი, სოჯუს ყველაზე მეტად უხდება, ხოლო შემწვარი ან კორეული სანელებლებით შეზავებული ქათამი, ჩვეულებრივ, ლუდის გარნირია. პაჯეონი და მაკეოლი (ანუ დონგდონჯუ) წვიმიანი დღეებისთვის პოპულარული კომბინაციაა.

ანჯუსა და ალკოჰოლის ტიპების შესაბამისობა:

მშრალიცხარე სხვალუდიგამომშრალი ნოგარი, გამომშრალი ან ჩვეულებრივი კალმარი, ჯუიპო, თხილეული, იუკპო.სიმინდი ყველით, კორეული შემწვარი ქათამი, პიცა, ტვიგიმი, ძეხვიჩეონგჯუდასიკი, ჯეონგვაბულგოგი, ჰანუ-გუი, ნამული, ჯეონი, ჯეონგოლი, საენგსეონ-ჰოე, სანჯეოკი, იუკჰოემაკგეოლიდუბუ-კიმჩი, გოლბანგი-მუჩიმი, კიმჩი, დაკ-გალბიბინდაე-ტეოკკი, ბოსამი, მუჩიმგაე, დოტორი-მუკ-მუჩიმი, ჰონგეო-ჰოე-სამჰაპი, ჯეონეო-ჰოე, კიმჩი-ბუჩიმგაე, მაკ-გუკსუ, პაჯეონი, უმი ხამანწკებისოჯუაგვი-ჯჯიმი, ბუდა-ჯჯიგაე, დაკბალი, ეომუკ-გგუკი, გამჯა-თანგი, ჯოგაე-თანგი, ჯუკკუმი-ბოკკეუმი, კიმჩი-ჯიგაე, მაეუნ-თანგი, თევზის ნამცხვარიგოპჩანგი, მაკჩანგი, სამგეოპსალ-გუი, ჯოკბალიღვინოყველის სხვადახვა ნაირსახეობასტეიკი

 ანჯუ სხვადასხვა სახის ბარში 
სამხრეთ კორეაში სხვადასხვანაირი ბარებია და თითოეული კატეგორია სხვადასხვა სახის საკვებსა და ალკოჰოლურ სასმელს ყიდის, შესაბამისად ანჯუ ყოველთვის ერთნაირი არაა. ასეთი ბარებია:

 ჯუმაკი: ეს არ არის იგივე, რაც ზემოთ ნახსენები ტრადიციული კორეული სასტუმროები, არამედ ნიშნავს კორეულ კულტურაზე დაფუძნებულ კონცეპტუალურ ბარებს. ისინი გამოირჩევა ტრადიციული ანჯუთი, როგორიცაა პა-ჯუნი, დუბუ-კიმჩი ან დოტორი-მუკი.

 ჰოფის სახლი: ჰოფის სახლებში იყიდება შედარებით იაფ ალკოჰოლურ სასმელებს. აქ ანჯუს სახით მიირთმევენ სხვადასხვა საერთაშორისო კერძს.

 პოჯანგმაჩა: გზის პირას განთავსებული კარვები და დახლები, სადაც სოჯუ და ალკოჰოლი იყიდება. ასეთ დახლებზე ძირითადად გვხვდება მარტივი გარნირები.

ანჯუს მაგალითები

სქოლიო

კატეგორია:კორეული სამზარეულო
კატეგორია:აპეტაიზერები
კატეგორია:სამზარეულო
კატეგორია:კულინარია
კატეგორია:კერძები